ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046357 

ขอให้แก้ไขปัญหาเสียงดังรบกวนจากการประกอบกิจการสถานบันเทิง ประเภทคาเฟ่และผับบาร์ บริเวณ (ไม่ทราบเลขที่ตั้งและชื่อร้าน) ตรงข้ามซอยวุฒากาศ 1 แขวงตลาดพลู เขตธนบุรี กรุงเทพมหานคร จุดสังเกต บริเวณริมถนนตรงข้ามซอยวุฒากาศ 1 ลักษณะเป็นร้านกระจกตั้งอยู่บริเวณริมถนน ถ้าหากมองจากภายนอกจะสังเกตได้อย่างชัดเจน เนื่องจากผู้ร้องแจ้งว่าร้านดังกล่าวจะเปิดเพลงส่งเสียงดังรบกวน ทำให้ผู้ร้องและประชาชนในพื้นที่ไม่สามารถนอนหลับพักผ่อนได้ โดยช่วงเวลาประมาณ 19.00 น. ร้านดังกล่าวจะเปิดร้านในลักษณะเหมือนคาเฟ่ มีนักร้องที่เป็นเพศหญิงทำการร้องเพลงและมีผู้มาใช้บริการคล้องพวงมาลัยให้แก่กลุ่มนักร้องเพศหญิง ต่อมาช่วงเวลาประมาณหลัง 23.00 น. เป็นต้นไปร้านดังกล่าวจะเปิดร้านเป็นลักษณะของผับบาร์ โดยจะมีการเปิดไฟเธคและให้ลูกค้าทำการเต้นดิสโก้เธคภายในร้าน ซึ่งจะพบเห็นแสงไฟได้อย่างชัดเจนหากสังเกตจากภายนอกร้าน จากกรณีดังกล่าวส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก ร้านดังกล่าวเปิดให้บริการทุกวัน และมักชอบเปิดเกินเวลาที่กฎหมายกำหนด ร้านดังกล่าวเปิดตั้งแต่ช่วงเวลา 19.00 น. เป็นต้นไป บางครั้งผู้ร้องพบว่าตั้งแต่ช่วงเวลา 02.00 - 05.00 น. ยังมีการเปิดให้บริการอยู่ เนื่องจากถ้าภายในร้านมีลูกค้าร้านดังกล่าวจะทำการขยายเวลา ประสบปัญหามาเป็นระยะเวลาไม่ต่ำกว่า 3 ปี เบื้องต้นเมื่อวันที่ 28 ตุลาคม 2566 ผู้ร้องได้แจ้งเรื่องไปยังหมายเลขสายด่วน 191 ในพื้นที่แล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว และทำการตรวจสอบร้านดังกล่าวว่ามีการขอใบอนุญาตการประกอบกิจการที่ถูกต้องตามกฎหมายหรือไม่ และตรวจสอบการขอใบอนุญาตการต่อเติมอาคารเพื่อสร้างเป็นสถานบันเทิง เพื่อบรรเทาความเดือดร้อนของผู้ร้องและประชาชนในพื้นที่ต่อไป



//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata